CELEX: C2007/315/34
Language: et
Date: 2007-12-22 00:00:00
Title: Kohtuasi C-464/06: Euroopa Kohtu (kolmas koda) 18. oktoobri 2007 . aasta otsus (Korkein hallinto-oikeus'e eelotsusetaotlus — Soome) — Menetluses, mille algatas Avena Nordic Grain Oy (Põllumajandus — Põllumajandustoodete eksporditoetuste süsteem — Määrus (EÜ) nr 800/1999 — Artikkel 5 — Ekspordideklaratsiooni esitamine — Faksiga saatmine)

22.12.2007   
            
            
               ET
            
            
               Euroopa Liidu Teataja
            
            
               C 315/20
            
         Euroopa Kohtu (kolmas koda) 18. oktoobri 2007. aasta otsus (Korkein hallinto-oikeus'e eelotsusetaotlus — Soome) — Menetluses, mille algatas Avena Nordic Grain Oy
   (Kohtuasi C-464/06) (1)
   
   (Põllumajandus - Põllumajandustoodete eksporditoetuste süsteem - Määrus (EÜ) nr 800/1999 - Artikkel 5 - Ekspordideklaratsiooni esitamine - Faksiga saatmine)
   (2007/C 315/34)
   Kohtumenetluse keel: soome
   Eelotsusetaotluse esitanud kohus
   Korkein hallinto-oikeus
   Põhikohtuasja pooled
   
      Hageja: Avena Nordic Grain Oy
   Kohtuasja ese
   Eelotsusetaotlus — Korkein hallinto-oikeus — Komisjoni 15. aprilli 1999. aasta määruse (EÜ) nr 800/1999, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad (EÜT L 102, lk 11, ELT eriväljaanne 03/25, lk 129), artikli 5 lõike 5 tõlgendamine — Faksiga saadetud ekspordideklaratsiooni arvestamata jätmine, kuna originaaleksemplar saabus asjaomasesse asutusse alles pärast laadimist — Proportsionaalsuse ja hea halduse põhimõtted
   Resolutiivosa
   Komisjoni 15. aprilli 1999. aasta määruse (EÜ) nr 800/1999, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, muudetud komisjoni 17. jaanuari 2001. aasta määrusega (EÜ) nr 90/2001, artiklit 5 tuleb tõlgendada nii, et selle artikliga ei ole vastuolus see, et pädev tolliasutus võtab vastu faksiga saadetud põllumajandustoodete ekspordideklaratsiooni, kui saatmine toimus enne ekspordiks laadimist, kui sel viisil edastatud deklaratsioon sisaldab kõiki eksporditava kauba füüsiliseks kontrollimiseks vajalikke andmeid ja kui sellisel eksporditoimingul ei ole toime pandud pettust või pettuse katset. See kehtib juhul, kui faksiga saadetud ekspordideklaratsioonis märgitud kaup on jõudnud sihtriigiks olevasse kolmandasse riiki ja kui hiljem saadetud deklaratsiooni originaaleksemplar langeb täielikult kokku faksiga saadetud deklaratsiooniga. Eelotsusetaotluse esitanud kohus peab kindlaks tegema, kas need tingimused on põhikohtuasjas täidetud.
   
      (1)  ELT C 326, 30.12.2006.